& 
(12) 
Dame, bien doi connoistre ceste larghe bonté ; 
Soyés à men conseil, tant que j'aie conté. 
Conté, en quel manière ose (os) conte demander, 
Quar tant ài de mal fait n’ainc n’en volc amender? 
Et coument os-je dire que jou veul acorder, 
Que men cors ne puis faire à nul bien atourner. 
Très douche Mère Dieu, par vo miséricorde 
Proyés vostre douch fil qui à tous biens s’acorde 
Qu'il ançois que je muire m’estraïgne de tel corde 
Que de lui et demaine soit faite li acorde. 
Dame, au darrain jour de men destroit départ, 
Proyés votre chier fil qui tous les biens départ, 
Qu’en paradis me doinst un anglet d’une part 
Car se por vous n’est, Dame, j’ou n’i os clamer part. 
Dame, vous estes cele ki portes les messages, 
Vous proyés por les fols, vous proyés por les sages ; 
Vous estes tours et marche ki wardés les passages ; 
Ki à Dieu crut aler por vous est li voiages. 
Aussi com li chastiaus, ki en marche est assis, 
Est warans et rechès au besoing ses amis, 
Et desfant d’autre part contre ses anemis, 
Aussi estes-vous , Dame, li rechès à chaïtis. 
(Quatre-vingt-dix stances sont omises et la prière 
finit ainsi:) 
En est bien drois que Dius son paradis ésaine 
A celui qui est plains d’envie et de rancune. 
Boines gens jà n'est-il de toutes joie que une, 
Et si iert à tous ciaus qui le vauront commune. 
Commune est à tres tous ki avoir le vaurront 
Mais c’iert por un couvent que jà n’i enterront , 
Dès que por Dieu siervir premiers le comperront, 
Car jà en si grant joie péchéour ne m’auront. 
Jà en si grande joie n’enterront péchéour 
Se de leur maus ne sont premiers dépécheour ; 
Dont seront bien houni cil glouton lichéour, 
Traiteur, userier, larron et tréchéour. 
Pour quant je ne di mie que nus soit si péchière, 
